cyanic-selkie/wikianc huggingface dataset:
วัดประทุมคณาวาส
ปูชนียวัตถุที่สำคัญ คือ หลวงพ่อสาน เป็นพระประธานในอุโบสถ สร้างเมื่อ พ.ศ. 2400 เป็นพระพุทธรูปที่สานด้วยไม้ตอก แล้วพอกด้วยลักปิดทอง ปางมารวิชัย หน้าตักกว้าง 31 นิ้ว สูง 451 นิ้ว ปัจจุบันหลวงพ่อสานได้เก็บรักษาไว้ที่กุฎิเจ้าอาวาส พระพุทธรูปอีกองค์หนึ่งของวัดประดิษฐานอยู่ที่หน้าอุโบสถ คือ หลวงพ่อพระร่วมเจ้า เป็นพระพุทธรูปสร้างใหม่ เมื่อ พ.ศ. 2517 จำลองจากพระพุทธรูปโบราณองค์จริง ซึ่งเป็นสมบัติส่วนตัวของครอบครัวหนึ่ง นำมามอบให้กับทางวัด
วิลเฮ็ล์ม พีค
ฟรีดริช วิลเฮ็ล์ม ไรน์ฮ็อลท์ พีค (Friedrich Wilhelm Reinhold Pieck) เป็นนักการเมืองและนักลัทธิคอมมิวนิสต์ชาวเยอรมัน เขากลายเป็นประธานาธิบดีคนแรกของสาธารณรัฐประชาธิปไตยเยอรมนี ซึ่งตำแหน่งถูกยกเลิกหลังพีคถึงแก่อสัญกรรม ผู้สืบต่อในฐานะประมุขแห่งรัฐของเขาคือ วัลเทอร์ อุลบริชท์ ซึ่งทำหน้าที่เป็นประธานสภาแห่งรัฐ
พีคเป็นลูกชายของฟรีดริช พีค คนขับรถม้า กับเอากุสเทอ ภรรยาของเขาในภาคตะวันออกของกูเบิน เยอรมนี สองปีต่อมาแม่ของพีคได้เสียชีวิตลง พ่อของพีคจึงแต่งงานใหม่กับวิลเฮ็ลมีเนอ บาโร หลังจากเข้าเรียนในโรงเรียนประถม เด็กหนุ่มวิลเฮ็ล์มได้ฝึกงานช่างไม้เป็นเวลา 4 ปี ในฐานะที่เป็นคนงานเขาเดินเข้าไปเข้าร่วมกับสมาคมแรงงานช่างไม้เยอรมันในปี 1894
ในฐานะช่างไม้ใน ค.ศ. 1894 พีคเข้าร่วมสหพันธ์กรรมกรไม้ซึ่งนำพาเขาไปสู่พรรคสังคมประชาธิปไตยแห่งเยอรมนี (เอ็สเพเด) ในปีต่อมา พีคกลายเป็นประธานของพรรคในเขตเมืองใน ค.ศ. 1899 และใน ค.ศ. 1906 ได้กลายเป็นเลขาธิการเต็มเวลาของพรรคสังคมประชาธิปไตย ใน ค.ศ. 1914 เขาย้ายไปอยู่ที่อะพาร์ตเมนต์ 3 ห้องในชเตกลิทซ์ในเดือนพฤษภาคม ค.ศ. 1915 เขาถูกจับในการประท้วงของผู้หญิงที่หน้าไรชส์ทาค และถูกอยู่ไว้ใน "การดูแลคุ้มครอง" จนถึงเดือนตุลาคม ในฐานะเลขานุการพรรคเบรเมินใน ค.ศ. 1916 พีคได้ขอให้อันโตน ปันเนอกุก สอนทฤษฎีสังคมนิยมต่อในโรงเรียนของพรรค แม้ว่าส่วนใหญ่ของพรรคสังคมประชาธิปไตยสนับสนุนรัฐบาลเยอรมันในสงครามโลกครั้งที่หนึ่ง พีคเป็นสมาชิกพรรคฝ่ายซ้ายซึ่งต่อต้านสงคราม การเปิดกว้างของพีค ในการทำเช่นนั้นทำให้เขาถูกจับกุมและคุมขังในเรือนจำทหาร หลังจากได้รับการปล่อยตัว พีคจึงได้ลี้ภัยไปอยู่ที่กรุงอัมสเตอร์ดัมชั่วคราว เมื่อเขากลับมายังกรุงเบอร์ลินใน ค.ศ. 1918 พีคได้เข้าร่วมกับพรรคคอมมิวนิสต์แห่งเยอรมนี
ในวันที่ 16 มกราคม ค.ศ. 1919 พีคถูกจับกุมพร้อมกับโรซา ลุกเซิมบวร์ค และคาร์ล ลีพคเน็ชท์ ในระหว่างการประชุมที่โรงแรมเบอร์ลินอีเดน ลุกเซิมบวร์ค และ ลีพคเน็ชท์ถูกฆ่าในขณะที่ "ถูกพาตัวเข้าคุก" โดยหน่วยไฟรคอร์ ขณะที่ทั้งสองกำลังถูกฆ่า พีคสามารถหลบหนีออกมาได้ ใน ค.ศ. 1922 เขาได้กลายเป็นสมาชิกผู้ก่อตั้งของ International Red Aid ซึ่งเคยดำรงตำแหน่งเป็นกรรมการบริหารเป็นครั้งแรก ในเดือนพฤษภาคม ค.ศ. 1925 เขาก็กลายเป็นประธานของ Ride Hilfe
ในวันที่ 4 มีนาคม ค.ศ. 1933 หนึ่งวันก่อนการเลือกตั้งสมาชิกไรชส์ทาค ครอบครัวของพีคอพยพออกจากอะพาร์ตเมนต์ที่ชเตกลิทซ์ และย้ายไปอยู่ในห้องปรุงอาหาร ลูกชายและลูกสาวของเขาเคยอยู่ในสหภาพโซเวียตตั้งแต่ ค.ศ. 1932 ขณะที่เอ็ลลี วินเทอร์ ยังคงอยู่ในเยอรมนี เมื่อถึงต้นเดือนพฤษภาคม ค.ศ. 1933 เขาจึงได้เดินทางไปกรุงปารีสก่อน แล้วจึงไปกรุงมอสโก ในกรุงมอสโก พีคทำหน้าที่พรรคคอมมิวนิสต์ในหน้าที่ที่หลากหลาย ตั้งแต่ ค.ศ. 1935–1943 เขาดำรงตำแหน่งเลขาธิการองค์การคอมมิวนิสต์สากล และใน ค.ศ. 1943 พีคเป็นหนึ่งในผู้ก่อตั้งคณะกรรมาธิการแห่งชาติเพื่อการปลดปล่อยเยอรมนี ซึ่งวางแผนไว้สำหรับอนาคตของเยอรมนีหลังสงครามโลกครั้งที่สอง
ในตอนท้ายของสงครามใน ค.ศ. 1945 พีคกลับไปเยอรมนีกับกองทัพแดงที่มีชัย อีกหนึ่งปีต่อมาเขาช่วยในการรวมพรรคคอมมิวนิสต์และพรรคประชาธิปไตยสังคมเป็นพรรคเอกภาพสังคมนิยมแห่งเยอรมนี เขาได้รับเลือกให้เป็นประธานร่วมของพรรคที่ควบรวมร่วมกับอ็อทโท โกรเทอโวล อดีตผู้นำพรรคเอกภาพสังคมนิยม
อ้างอิง
18761960
อิเลีย ดรากูนอฟ
อิเลีย รูโคเบอร์ (Ilya Rukober) (Илья́ Руко́бер; ; 10 ตุลาคม ค.ศ. 1993) เป็นนักมวยปล้ำอาชีพชาวรัสเซียที่รู้จักบนสังเวียนในนาม อิเลีย ดรากูนอฟ (Ilja Dragunov) (Илья Драгунов) เขาได้เซ็นสัญญากับ WWE ก่อนที่จะเซ็นสัญญากับ WWE เขาได้ปล้ำในสมาคมอิสระของยุโรปและเป็นที่รู้จักกับสมาคม Westside Xtreme Wrestling (wXw) เขาเป็นนักมวยปล้ำชายที่เกิดในรัสเซียที่ไม่ใช่ในบทคนแรกที่ร่วมงานใน WWE
เรียวซูเกะ ยามานากะ
เรียวซูเกะ ยามานากะ เป็นนักฟุตบอลชาวญี่ปุ่น ปัจจุบันเล่นให้กับเซเรซโซ โอซากะและทีมชาติญี่ปุ่นในตำแหน่งกองหลัง
ศาลาว่าการรัฐโรดไอแลนด์
ศาลาว่าการรัฐโรดไอแลนด์ (Rhode Island State House) คือ อาคารรัฐสภาแห่งรัฐโรดไอแลนด์ ตั้งอยู่บนเส้นแบ่งระหว่างเขตดาวน์ทาวน์และสมิธฮิลล์ อาคารแห่งนี้คือสถานที่ทำการของผู้ว่าการรัฐโรดไอแลนด์ ผู้แทน (lieutenant governors) เจ้าหน้าที่ระดับสูงของรัฐ (secretary of state) ผู้ดูแลทรัพย์สินของรัฐโรดไอแลนด์ (General Treasurer) อาคารแห่งนี้ได้รับการขึ้นทะเบียนสิ่งสำคัญทางประวัติศาสตร์แห่งชาติ สหรัฐอเมริกา (U.S. National Register of Historic Places : NRHP)
ประวัติ
อาคารศาลาว่าการหลังปัจจุบัน คือ ศาลาว่าการหลังที่ 7 ในรัฐโรดไอแลนด์ และหลังที่ 2 ในเมืองพรอวิเดนซ์ หลังจากอาคารศาลาว่าการรัฐโรดไอแลนด์หลังที่ 6 อาคารนี้ออกแบบโดย McKim, Mead & White สร้างด้วยหินอ่อนจอร์เจียน (Georgian marble) โดยก่อสร้างระหว่าง ค.ศ. 1895-1904 และมีการบูรณะในช่วงปลายทศวรรษ 1990
รายละเอียดของอาคาร
โดมของศาลาว่าการรัฐโรดไอแลนด์ คือ โดมหินอ่อนที่รับน้ำหนักด้วยตัวเอง ซึ่งมีขนาดใหญ่เป็นอันดับ 4 ของโลก รองจากมหาวิหารนักบุญเปโตร ศาลาว่าการรัฐมินนิโซตา และทัชมาฮาล บนยอดของโดม คือ รูปปั้นบรอนซ์เคลือบด้วยทองคำ เรียกว่า "มนุษย์อิสรภาพ" (Independent Man) โดยมีชื่อเดิมว่า "ความหวัง" (Hope) มีน้ำหนักมากกว่า 500 ปอนด์ (230 กิโลกรัม) สูง 11 ฟุต (3.4 เมตร) และมีความสูงเหนือพื้นดิน 278 ฟุต (85 เมตร) "มนุษย์อิสรภาพ" มีความหมายถึง ความเป็นอิสระ และพูดเป็นนัยถึงจิตวิญญาณแห่งอิสรภาพ ซึ่งนำโรเจอร์ วิลเลียมส์ให้เข้ามาอาศัยและก่อตั้งเมืองพรอวิเดนซ์ และกลายเป็นรัฐโรดไอแลนด์ในเวลาต่อมา
ห้องประชุมของวุฒิสมาชิกรัฐโรดไอแลนด์ตั้งอยู่ในปีกตะวันออกของอาคาร ขณะที่ห้องประชุมสภาผู้แทนราษฎรอยู่ทางปีกตะวันตก ส่วนห้องอื่นๆ ที่มีชื่อเสียง ได้แก่ ห้องใต้โดม (Rotunda) ห้องสมุดของรัฐ (State Library) อยู่ทางทิศเหนือสุด และห้องของรัฐ (State Room) อยู่ทางทิศใต้สุดและอยู่ในเขตทางเข้าห้องทำงานผู้ว่าการรัฐโรดไอแลนด์ ซึ่งมีภาพเหมือนจริงของจอร์จ วอชิงตัน วาดโดย Gilbert Stuart ศาลาว่าการรัฐโรดไอแลนด์เคยเป็นอาคารที่สูงที่สุดเมืองพรอวิเดนซ์ ใน ค.ศ. 1904-1927 ปัจจุบันสูงเป็นอันดับ 2 รองจากอาคารธนาคารแห่งอเมริกา
ฮ็อคเกอร์-ซิดเดลี่ย์ แฮริเออร์
เครื่องต้นแบบ แฮริเออร์ บินครั้งแรกเมื่อวันที่ 1 สิงหาคม ปี ค.ศ. 1966 และ แฮริเออร์รุ่นแรกเริ่มประจำการใน กองทัพอากาศอังกฤษ เมื่อ 1 เมษายน ปี ค.ศ. 1969 ในวันที่ 5 มกราคม ปี ค.ศ. 1971 แฮริเออร์ได้ทำสถิติการบินขึ้นลงทางดิ่งจนถึงระยะความสูงกว่า 9,000 เมตร ในเวลา 1 นาที 44.7 วินาที และที่ความสูง 12,000 เมตร ในเวลา 2 นาที 22.7 วินาที แฮริเออร์ได้รับการสั่งสร้างถึงเดือน กุมภาพันธ์ ค.ศ. 1975 เป็นจำนวนกว่า 220 เครื่องซึ่งมีรุ่นต่าง ๆ
เครื่องรุ่นต่าง ๆ
สำหรับประเทศไทยนั้น มีเครื่องบินแฮริเออร์แบบ AV-8S (รุ่นที่นั่งเดี่ยว)/TAV-8S (รุ่นที่นั่งคู่) Matador รวมกันจำนวน 9 ลำ ซึ่งเป็นเครื่องบินมือสองได้รับจากสเปนพร้อมกับการส่งมอบ เรือหลวงจักรีนฤเบศรและประจำการบนเรือหลวงจักรีนฤเบศร
แหล่งข้อมูลอื่น
‎
อคูไมเซอร์ 3
อคูไมเซอร์ทรี, อะคุไมเซอร์ 3, อะคุมะอิซ่า สุรี (Akumaizer 3, アクマイザー3) ทีวีซีรีส์แนวฮีโร่คนแสดงของญี่ปุ่น (โทะกุซะสึ 特撮) ออกอากาศครั้งแรกในไทย ปีพ.ศ. 2518 (ค.ศ. 1975 ปีเดียวกับที่ฉายในญี่ปุ่น) ทุกวันพฤหัสบดี เวลา 18:20 ทางทีวีสีช่อง 5 ชื่อเรื่องคือ มหากาฬมอเตอร์ไซค์ (เดิมรัชฟิล์มผู้นำเข้ามาฉาย ตั้งใจจะใช้ชื่อ สามยอดพยัคฆ์) ผลิตโดยบริษัทโตเอะ กำกับโดยผู้กำกับหลายท่าน อาทิ อั๊ตทสึโอะ โอคุนากะ (Atsuo Okunaka, 奥中惇夫) ออกอากาศครั้งแรกในญี่ปุ่น วันที่ '''7 ตุลาคม ค.ศ. 1975 ทุกวันอังคาร เวลา 19:00-19:30 ทางช่อง NET (ปัจจุบันคือ ทีวี อาซาฮี) มีทั้งหมด 38 ตอนๆ ละ 30 นาที โดยตอนแรกมีชื่อตอนว่า “ทำไม? การกบฏของซาบีตัน” (นะเซะดะ ซาบิตันโนะฮังเกี๊ยกกุ (なぜだ?! ザビタンの反逆!) และตอนสุดท้ายฉายวันที่ 29 มิถุนายน ค.ศ. 1976 ชื่อตอนว่า “ทำไม? แคปซูลแห่งวันพรุ่ง” (นะเซะดะ อะสุเอ๊ะโนะ คะปุเซหรุ (なぜだ?! 明日へのカプセル) โดยทุกตอนจะขึ้นต้นชื่อด้วยคำถามว่า "ทำไม?" (นะเซะดะ, なぜだ) เมื่อจบชุดแรกก็ต่อด้วย ภาค 2 ในชื่อซีรีส์ใหม่ว่า โชวจินบิบิว (Choujin Bibyun) ซึ่งทางช่อง 5 นำมาฉายต่อ ใช้ชื่อว่า สามยอดมนุษย์''' อีก 36 ตอน โดยเป็นตัวละครใหม่
ตัวละครใน อคูไมเซอร์ทรี ออกแบบโดย อิชิโนโมริ โชทาโร่ โดยใช้ภาพสเก็ชที่เหลือจากการนำไปทำเป็นซีรีส์ คาเมนไรเดอร์ ยุคนั้นผู้คนให้ความสนใจใคร่รู้ เรื่องไซไฟ วิทยาศาสตร์ อวกาศ อนาคต สิ่งเร้นลับปริศนา อภินิหารพลังพิเศษ อคูไมเซอร์ทรีก็จับความสนใจเรื่อง โลกกลวง สิ่งมีชีวิตใต้พิภพ ใจกลางโลก ไซบอร์ก วงจรอิเล็คทรอนิคส์ และยังได้รับอิทธิพลจากภาพยนตร์สามทหารเสือ (the Three Musketeers) วรรณกรรมยอดฮิต (แนวโรแมนติค-ดาบ-เสื้อคลุม) ของฝรั่งเศส มีทหารองครักษ์สามคน ใช้ดาบแบบเรเปียร์ (rapier) เป็นอาวุธในการต่อสู้ รักษาเกียรติยศ เพื่อมิตรภาพ เสียสละเพื่อส่วนรวม ผดุงคุณธรรม
เนื้อหาในอคูไมเซอร์ทรียังแฝงความย้อนแย้ง พิสูจน์ความเข้มแข็งของจิตใจ แม้จะถูกตราหน้าว่าเป็นผู้ทรยศต่อเผ่าพันธุ์ตนเอง ก็ยังคงต่อสู้ด้วยอุดมการณ์ และมิตรภาพ ถึงรูปลักษณ์ร่างกายจะผิดแผก แต่ต้องการเป็นเพื่อนกับมนุษย์โลกอยู่ร่วมอย่างสันติสุข ทว่ามนุษย์โลกก็มีความกลัวสิ่งเร้นลับ ไม่ค่อยยอมรับปีศาจซึ่งต่างไปจากตน แต่ช่วงกลางเรื่องขึ้นไปเนื้อหาการต่อสู้กับปีศาจเปลี่ยนไปทางสร้างความขบขันสำหรับกลุ่มเด็กเล็ก
ทีวีซีรีส์แนวฮีโร่ที่คนไทยรู้จัก เรียงตามลำดับเวลาที่ฉายในปี 1975-1976 ได้แก่ คอนดอร์แมน, คาเมนไรเดอร์สตรองเกอร์, โกเรนเจอร์ (ซีรีส์แนวเซ็นไตเรื่องแรกของญี่ปุ่น), อคูไมเซอร์ทรี, สองสิงห์อวกาศ เคียวไดน์, เดอะ คาเงะสตาร์, นินจาแค็ปเตอร์ และ โชวจินบิบิว
เนื้อเรื่อง
เผ่าพันธุ์อคูม่า (อะคุมะโซกุ アクマ族) ไซบอร์กปีศาจ อาศัยอยู่ในโลกใต้พิภพ (Down World ダウンワールド) ได้ส่งยานสำเภาเหาะมารุกรานโลกเบื้องบนจับมนุษย์ไปเป็นทาส แต่ก็มีบุรุษลึกลับ คอยสังเกตการณ์ และเข้าขัดขวาง ช่วยเหลือมนุษย์ บุรุษผู้นั้นมีนามว่า ซาบีตัน (ザビタン) ซึ่งจริงๆ แล้ว เขาก็เป็นคนในเผ่าอคูม่าเช่นกัน แต่มีแม่เป็นมนุษย์โลก ต้องการอยู่ร่วมกับมนุษย์อย่างสันติและเป็นมิตร จึงทำให้ซาบีตันเป็นปฏิปักษ์กับเผ่าพันธุ์ตัวเอง เมซ่าลอร์ด (メザロード) จึงส่งสมุนขึ้นมากำจัดซาบีตัน โดยในตอนแรกส่ง กาบูร่า (ガブラ) และ อีวิล (イビル) ทว่าทั้งสองก็พ่ายแพ้การต่อสู้ แต่ซาบีตันก็ปล่อยทั้งสองไปไม่ได้กำจัด แถมยังช่วยชีวิตอีกต่างหาก ในที่สุด อีวิล และ กาบูร่า ก็เข้าใจเจตนารมณ์ของ ซาบีตัน และเห็นความขี้ขลาดไร้ศักดิ์ศรีของเมซ่าลอร์ด จึงหันหลังให้ มาร่วมทีมเป็นกลุ่ม อคูไมเซอร์ทรี และช่วยพามนุษย์ที่ถูกจับไปกลับคืนสู่โลกเบื้องบนด้วยสำเภาเหาะลำเดิม พร้อมแปลงสภาพให้เป็นยานเหาะลำใหม่ชื่อว่า ไซด้าเบ็ค, ซะอิดะเบ็คขุ (Zidabec, ザイダベック) คอยปกป้องโลกมนุษย์ และกำจัดสมุนของเมซ่าลอร์ด ซึ่งก็มีปีศาจบางตนที่มีจิตใจรักความสงบ-สันติ ก็ย้ายมาอยู่ฝ่ายอคูไมเซอร์ทรี
อาวุธหลักประจำกายที่ใช้ในเรื่องคือ ดาบ ซึ่งจะเรียกว่า จังเคล, จังเคหรุ, จังเกิล (ジャンケル) และเรียกท่าประสานดาบชี้ขึ้นฟ้าว่า จังเคล ครอส, จังเกิลครอส (Jankel Cross ジャンケルクロス) พร้อมตะโกนว่า "อุนาเระ จังเคหรุ วาเระระ อะคุมะอิซ่า สุรี" (唸れジャンケル! 我らアクマイザー3!! รวมพลังจังเคล พวกเราคือ อคูไมเซอร์ทรี, รวมพลังปีศาจอะคูไมเซอร์ทรี)
ความสามารถพิเศษอีกอย่างของเผ่าพันธุ์อคูม่า คือ มนต์อสูร, เวทมนตร์ปีศาจ (มะโฮริกิ, まほうりき) ที่ใช้แปลงร่างเป็นสิ่งต่างๆ, หายตัว, สลับสถานที่ ฯลฯ เท่าที่จะฝึกพัฒนาให้เชี่ยวชาญขึ้น
สามสหาย อคูไมเซอร์ทรี (アクマイザー3)
ทั้งสามมียานพาหนะส่วนตัวเป็น มอเตอร์ไซค์ ใช้ตรวจการณ์ โดยมีชื่อเรียกว่า การิบ้า (Garibar, Gyariba, ギャリバー) เก็บอยู่ในยานไซด้าเบ็ค มอเตอร์ไซค์ของซาบีตันชื่อ การิบ้าเอ ギャリバーA, มอเตอร์ไซค์ของอีวิลชื่อ การิบ้าบี ギャリバーB และ มอเตอร์ไซค์ของกาบูร่าชื่อ การิบ้าซี ギャリバーC เมื่อต้องการเพิ่มสมรรถนะ จะตะโกนว่า "ไตรแคช เอ บี ซี" (トライキャッチ！Ａ・Ｂ・Ｃ！) มอเตอร์ไซค์ทั้งสามจะรวมร่างเป็น การิเบิร์ด, การิบาโดะ (ギャリバード, Gari Bard) (มอเตอร์ไซค์แบบพ่วงข้าง) ซึ่งทำความเร็วได้ถึง 330 กม./ชม. พร้อมมีอาวุธปืนกล การิบ้าแคนน่อน (ギャリバーキャノン) ให้อีวิลและกาบูร่าใช้ช่วยยิงด้วย
พันธมิตร หรือ เป็นกลาง
ร่างกายสีเขียวมีผมสีทองประดับลูกปัดที่หน้าผาก ตากลมโต มีหูคล้ายแมว ชอบดูการดวลแบบยุติธรรม จึงมักจะออกมาขัดขวางการต่อสู้ที่ใช้กลโกงอยู่เสมอ และหลงรักซาบีตัน พี่สาวดารูเนีย เพื่อนของซาบีตัน ไดยังก้า รูปร่างเหมือนแมลง เดิมเธอคือ ไดอะน่า อดีตคู่หมั้นของอีวิล ปรากฏตัวตอนที่ 18 เพื่อนวัยเด็กของกาบูร่า
สี่พันธมิตรสันติภาพ
หรือ สี่สหายพันธมิตรสันติภาพ, เฮย์วะโตโยะนินจยูว์ (平和党四人衆) หัวหน้าทีม หน้าตาเหมือนกวางผสมหมาป่า มีเขาสองข้าง ตัวสีขาว ผมยาวสีแดง
ปีศาจลิ้นยาว มีเขากลางศีรษะสีเหลือง ตัวสีน้ำเงิน ออกมาพร้อมปฏิบัติการแลบลิ้นเลียครู เพื่อให้ครูสอนความรู้ผิดๆ เด็กๆ จะได้โง่ลง ถูกชักจูงโดยง่าย แต่ก็มาตกหลุมรัก ดารูเนีย แล้วกลับใจกลับลงไปยังใต้พิภพเพื่อชักจูงเหล่าปีศาจให้มาร่วมช่วยกันพิทักษ์โลก
หัวสีเขียว เป็นรูปฝ่ามือห้านิ้ว มีตาเดียว ตัวสีดำมีผ้าคลุม เป็นเพื่อนเรียนมาพร้อมกันกับ เมซ่าลอร์ด นบเปร่า ปรากฏตัวตอนที่ 24 ออกมาขุดหาแหล่งน้ำ เพื่อทำน้ำท่วมญี่ปุ่น
ลูกของนบเปร่า หน้าตาเหมือนพ่อ แต่ตัวเล็กกว่า ปรากฏตัวตอนที่ 24
วายร้าย
ตัวสีดำ หัวเกลี้ยงสีดำ มีเขาสว่านออกมาจากแนวหูสองข้าง ตากลมสีแดง ใส่ชุดซาฟารีสีกากี ผ้าพันคอ-สายคาด-เข็มขัดสีแดง อาวุธที่ใช้มีทั้งดาบ, หอกสองปลาย ฯลฯ
ตัวสีฟ้า ผ้าคลุมสีฟ้า ถุงมือถุงเท้าดำ ทั้งหัวโปร่งใสเห็นแผงวงจร แผงอกใสเห็นวงจรภายใน หูแหลม มีเขาแหลมสองเขา มีเขี้ยวที่ปาก
อาจารย์ของอีวิล ปรากฏตัวตอนที่ 23
ฝ่ายมนุษย์
ช่างภาพ โตโต้ไทมส์ นักข่าว โตโต้ไทมส์ น้องชาย อิปเป เจ้าของประโยคคำถาม "ทำไม" (นาเซดะ, なぜだ?!) บก. หนังสือพิมพ์ โตโต้ไทมส์ (Toto Times) แม่ของซาบีตัน นักวิทยาศาสตร์หญิง
หนังสือการ์ตูน
ตัวละครในอคูไมเซอร์ทรี ออกแบบโดย อ.อิชิโนโมริ โชทาโร่ แต่อาจารย์ไม่เคยวาดมังงะเรื่องนี้เลย เป็นศิลปินท่านอื่นๆ ที่ฝากผลงานวาดไว้ เช่น ยามาโตะ โคอิจิ (Yamato Koichi) เขียนอคูไมเซอร์ทรีแบบมีลูกตา, ซึจิยาม่า โยชิกิ (Tsuchiyama Yoshiki), โฮโซอิ ยูจิ (Hosoi Yuji), ยามาดะ โกโร่ (Yamada Goro) ฯลฯ
ในไทยเคยมีการนำการ์ตูนมาตีพิมพ์ใส่คำบรรยายไทย ในแบบที่ยังไม่มีลิขสิทธิ์ อาทิเช่น
สื่ออื่นๆ
นอกจากฉายทางโทรทัศน์จบครบทุกตอนแล้ว อคูไมเซอร์ทรี ยังถูกผลิตเป็นวีซีดีเสียงไทย (ไม่มีลิขสิทธิ์) ใช้ชื่อว่า อะคุไมเซอร์ทรี แต่ออกมาแค่ 18 แผ่น (36 ตอน) ไม่ครบ ขาดอีกแค่ 2 ตอนจบ
วันที่ 1 เดือนธันวาคม พ.ศ. 2546 (ค.ศ. 2003) บริษัทผลิตของเล่นบันได ได้วางจำหน่าย แอ็คชั่นฟิกเกอร์ซาบีตัน หน้าตาใหม่ ขนาดเล็ก ความสูงประมาณ 11 ซ.ม. ขยับไม่ได้ ออกแบบโดย ทาเคยะ ทาคายูกิ (竹谷隆之) นักปั้นโมเดลชื่อดัง โดยปรับเปลี่ยนรูปร่างหน้าตาให้ดูดุดันจริงจังมากขึ้น ขายรวมกับฟิกเกอร์ฮีโร่อื่นๆ ทั้งหมด 5 ตัว(รวมตัวลับอีก 1) อยู่ในเซ็ท เอสไอซี ทาคูมิดามาชี่ โวลลุ่ม 2 หรือโชก็อน (S.I.C. 匠魂 vol.2) หลังจากนั้นปีต่อมา 1 เมษายน พ.ศ. 2547 (ค.ศ. 2004) บริษัทบันไดก็ออก แอ็คชั่นฟิกเกอร์ อีวิล และ กาบูร่า (อยู่บนฐานเดียวกัน) ตามมาในเซ็ท เอสไอซี ทาคูมิดามาชี่ โวลลุ่ม 3 (S.I.C. 匠魂 vol.3)
วันที่ 1 ธันวาคม พ.ศ. 2548 (ค.ศ. 2005) อคูไมเซอร์ทรีก็ถูกผลิตในซีรีส์ขนาดมาตรฐานปกติ (ความสูงประมาณ 18 ซ.ม.) เอสไอซี โวลลุ่ม 31 (S.I.C. (Super Imagination Chogokin) VOL.31 アクマイザー3) มีครบทั้ง ซาบีตัน อีวิล กาบูร่า ทำจากพลาสติก ABS เปลี่ยนชิ้นส่วน ขยับท่าทางได้ ผลิตโดย บริษัท บันได เช่นเดิม
ในภาพยนตร์เรื่องนี้ยังนำ มนุษย์ไฟฟ้ามหากาฬ อินาสึแมน และ ซานากิแมน จากฟิกเกอร์ S.I.C. vol.6 มาร่วมแสดงด้วยเช่นกัน
สถานีรถไฟไซ่ง่อน
สถานีรถไฟไซ่ง่อน (Ga Sài Gòn) เป็นสถานีรถไฟในนครโฮจิมินห์ ตั้งอยู่ในเขตที่ 3 ห่างจากใจกลางเมืองประมาณ 1 กิโลเมตร สร้างขึ้นเมื่อปี พ.ศ. 2473 ช่วงที่ยังเป็นอาณานิคมของฝรั่งเศส ซึ่งสถานีรถไฟแห่งนี้เป็นส่วนหนึ่งของทางรถไฟไซ่ง่อน-ฮานอย
วัดดอนธาตุ
วันดอนธาตุ หรือ วัดเกาะแก้วพระนอนคอนสวรรค์วิเวกพุทธกิจศาสนา เป็นวัดป่าอรัญวาสี สังกัดนิกายเถรวาท คณะสงฆ์ธรรมยุติกนิกาย ก่อตั้งวัดเมื่อปี พ.ศ. 2481 โดย พระครูวิเวกพุทธกิจ (เสาร์ กนฺตสีโล) และ พระอาจารย์ดี ฉนฺโน ได้รับพระราชทานวิสุงคามสีมาตามประกาศในราชกิจจานุเบกษา เล่ม 99 ตอนที่ 143 วันที่ 6 ตุลาคม พ.ศ. 2525 วัดตั้งอยู่บนเกาะดอนธาตุกลางลำแม่น้ำมูล บ้านทรายมูล ตำบลทรายมูล อำเภอพิบูลมังสาหาร จังหวัดอุบลราชธานี มีเนื้อที่ประมาณ 130 ไร่ ห่างจากตัวอำเภอพิบูลมังสาหาร ไปตามทางหลวงแผ่นดินหมายเลข 2222 พิบูลฯ - โขงเจียม ประมาณ 6 กิโลเมตร
ประวัติ
วันดอนธาตุ หรือ วัดเกาะแก้วพระนอนคอนสวรรค์วิเวกพุทธกิจศาสนา เดิมเป็นเกาะกลางลำแม่น้ำมูล ชาวบ้านเรียกว่า เกาะดอนธาตุ ตั้งอยู่พื้นที่ระหว่างบ้านทรายมูล ตำบลทรายมูล และบ้านคันไร่ ตำบลคันไร่ อำเภอพิบูลมังสาหาร จังหวัดอุบลราชธานี เป็นเกาะกลางลำแม่น้ำมูลที่มีสภาพป่าไม้อุดมสมบูรณ์ มีต้นไม้ใหญ่ขึ้นปกคลุมหนาแน่นตามธรรมชาติ
ปี พ.ศ. 2481 หลวงปู่เสาร์ กนฺตสีโล พระอาจารย์ดี ฉนฺโน และคณะศิษย์ชาวอำเภอพิบูลมังสาหาร ได้ธุดงค์สำรวจเกาะแก่งน้อยใหญ่ในลำแม่น้ำมูลทางตอนใต้ของเมืองพิบูลมังสาหาร จนมาถึงเกาะดอนธาตุจึงได้ขึ้นพำนักปักกลดที่เกาะแห่งนี้ หลวงปู่เสาร์ กนฺตสีโล ได้ปรารภว่าอยากสร้าง เกาะดอนธาตุ แห่งนี้ขึ้นเป็นวัดป่ากรรมฐานเพราะมีความเหมาะสม จึงมอบหมายให้ พระอาจารย์ดี ฉนฺโน และคณะศรัทธาญาติโยมชาวอำเภอพิบูลมังสาหาร รับหน้าที่ดูแลการสร้างวัดและเสนาสนะขึ้น
ปี พ.ศ. 2482 หลวงปู่เสาร์ กนฺตสีโล ได้กำหนดเอาตรงลานบริเวณศาลาชั่วคราวในขณะนั้นเป็นที่สร้าง พระพุทธไสยาสน์ (พระนอน) โดยให้เหตุผลว่าตรงที่กำหนดจะสร้างพระนั้นเป็นพระธาตุอังคารพระบรมศาสดาแต่เดิมที่ทรุดลงไปและพังทลายแล้ว จึงได้ให้สร้างพระพุทธรูปปางไสยาสน์ครอบเอาไว้เป็นสัญลักษณ์สำหรับกราบไหว้บูชาต่อไป โดยมี พระอาจารย์ดี ฉนฺโน เป็นช่างปั้น พระพุทธไสยาสน์ (พระนอน) ในครั้งนี้ และต่อมา หลวงปู่เสาร์ กนฺตสีโล ได้ตั้งชื่อ เกาะดอนธาตุ แห่งนี้ว่า วัดเกาะแก้วพระนอนคอนสวรรค์วิเวกพุทธกิจศาสนา ครูบาอาจารย์ในสมัยนั้นเรียกสั้นๆว่า วัดเกาะแก้ว ต่อมากรมการศาสนาได้เปลี่ยนชื่อให้เป็น วัดดอนธาตุ ดังปรากฎในปัจจุบัน
ซึ่งในปัจฉิมวัยขององค์หลวงปู่เสาร์ กนฺตสีโล ได้พำนักจำพรรษา ณ วัดดอนธาตุ อำเภอพิบูลมังสาหาร จังหวัดอุบลราชธานี แห่งนี้เป็นวัดสุดท้าย ก่อนที่ท่านจะละสังขาร มรณภาพในอิริยาบถนั่งกราบพระประธานครั้งที่ 3 ภายในพระอุโบสถวัดอำมาตยาราม อำเภอวรรณไวทยากร จังหวัดนครจัมปาศักดิ์ ประเทศไทย ในขณะนั้น (ปัจจุบันเป็นส่วนหนึ่งของแขวงจำปาศักดิ์ ประเทศลาว) เมื่อวันอังคาร แรม 3 ค่ำ เดือน 3 ปีมะเมีย ตรงกับวันที่ 3 กุมภาพันธ์ พ.ศ. 2485 สิริอายุ 82 ปี พรรษา 62 คณะศิษย์ได้เชิญศพของท่านกลับมา ณ วัดบูรพาราม อำเภอเมือง จังหวัดอุบลราชธานี และได้ทำพิธีฌาปนกิจในวันที่ 15 - 16 เมษายน พ.ศ. 2486
ปี พ.ศ. 2525 ได้รับพระราชทาน วิสุงคามสีมา ตามประกาศในราชกิจจานุเบกษา เล่ม 99 ตอนที่ 143 วันที่ 6 ตุลาคม พ.ศ. 2525
ปี พ.ศ. 2544 ได้ทำพิธีวางศิลาฤกษ์ เจดีย์พิพิธภัณฑ์ท่านพระอาจารย์เสาร์ กนฺตสีโล พระปรมาจารย์สายพระกรรมฐาน เมื่อวันที่ 25 มีนาคม พ.ศ. 2544 โดยมี ฯพณฯ พลอากาศตรี กำธน สินธวานนท์ องคมนตรี เป็นประธาน ซึ่งเจดีย์มีขนาดฐาน กว้าง 16 เมตร สูง 33 เมตร สัณฐานเจดีย์ รูปทรงเป็นรูปกรวย เอกลักษณ์สถาปัตยกรรมอิสาน ทรงแปดเหลี่ยม หมายถึง มรรคมีองค์แปด อันได้แก่ สัมมาทิฏฐิ สัมมาสังกัปปะ สัมมาวาจา สัมมากัมมันตะ สัมมาอาชีวะ สัมมาวายามะ สัมมาสติ สัมมาสมาธิ ต่อด้วยยอดเจดีย์ หมายถึง นิพพาน เป็นรูปกรวยกลมแหลมปิดด้วยทองอร่ามตาเป็นยอดสูงสุด เหนือสุดมีฉัตรทองปรกองค์พระเจดีย์อันสูงส่ง ควรแก่การสักการบูชา ภายในองค์เจดีย์เป็นห้องพิพิธภัณฑ์ มีแท่นศิลาหินอ่อนสีขาวบริสุทธิ์เป็นที่ประดิษฐานรูปหล่อ หลวงปู่เสาร์ กนฺตสีโล มีตู้กระจกแสดงอัฐิธาตุและอัฐบริขารเครื่องใช้ของหลวงปู่เสาร์ กนฺตสีโล
ปี พ.ศ. 2546 ได้มีพิธีพุทธาภิเษกและฉลองสมโภช เจดีย์พิพิธภัณฑ์ท่านพระอาจารย์เสาร์ กนฺตสีโล พระปรมาจารย์สายพระกรรมฐาน ในการนี้ได้เมตตาจากพระเดชพระคุณ พระธรรมวิสุทธิมงคล (บัว ญาณสมฺปนฺโน) เป็นประธานในพิธี เมื่อวันที่ 21 มีนาคม พ.ศ. 2546 ณ วัดดอนธาตุ ตำบลทรายมูล อำเภอพิบูลมังสาหาร จังหวัดอุบลราชธานี
ลำดับเจ้าอาวาส
นับตั้งก่อตั้งวัดภูเขาแก้ว สำนักวิปัสสนากรรมฐานแห่งนี้ มีเจ้าอาวาสดังรายนามต่อไปนี้
ประเทศคอโมโรสในโอลิมปิกฤดูร้อน 2012
ประเทศคอโมโรส เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
การดำเนินการไตรภาค
ในคณิตศาสตร์ การดำเนินการไตรภาค เป็นการดำเนินการ n-อาริตี โดยที่ n = 3 หรืออาจกล่าวว่า การดำเนินการไตรภาคบนเซต A คือการดำเนินการกับสมาชิก 3 ตัวที่อยู่ในเซต A และได้ผลลัพธ์ออกมาเป็นสมาชิกในเซต A เช่นเดียวกัน ตัวอย่างของการดำเนินการไตรภาคคือฮีป
ในวิทยาการคอมพิวเตอร์ ตัวดำเนินการไตรภาค เป็นตัวดำเนินการที่รับค่า 3 ค่า และให้ผลลัพธ์ออกมา ตัวดำเนินการไตรภาคที่เป็นที่รู้จักมากที่สุดคือ ?: ซึ่งปรากฏในภาษาโปรแกรมที่มีวากยสัมพันธ์คล้ายภาษาซี โดยมีหน้าที่เป็นนิพจน์เงื่อนไข โดยส่วนใหญ่แล้วภาษาเหล่านี้ก็จะมีตัวดำเนินการไตรภาคเพียงแค่ ?: เพียงอย่างเดียว ดังนั้นเมื่อกล่าวถึงตัวดำเนินการไตรภาค จึงอาจหมายถึงตัวดำเนินการ ?: ก็ได้ ในบางภาษาตัวดำเนินการนี้เรียกว่า "ตัวดำเนินการเงื่อนไข"
แสง สุทธิพงศ์
นายแพทย์ แสง สุทธิพงศ์ หรือ พระชาญวิธีเวช เป็นอดีตรัฐมนตรีว่าการกระทรวงสาธารณสุข ในรัฐบาลของพลเรือตรี ถวัลย์ ธำรงนาวาสวัสดิ์
ประวัติ
แสง สุทธิพงศ์ เกิดเมื่อวันที่ 21 มีนาคม พ.ศ. 2437 ที่อำเภอบางพลัด จังหวัดธนบุรี เป็นบุตรของนายใช้ และนางชื่น สุทธิพงศ์ มีพี่ชาย 2 คน คือ นายเทียม สุทธิพงศ์ และนายสือ สุทธิพงศ์ ด้านชีวิตครอบครัวสมรสกับนางพร้อม สุทธิพงศ์
แสง สุทธิพงศ์ เข้าศึกษาชั้นประถมที่โรงเรียนวัดราชบพิธ ชั้นมัธยมที่โรงเรียนอัสสัมชัญ บางรัก จากนั้นเข้าศึกษาที่โรงเรียนราชแพทยาลัย สอบได้ประกาศนียบัตรแพทย์ เมื่อ พ.ศ. 2457 ต่อมาในปี พ.ศ. 2468 สอบได้ทุนไปเล่าเรียนที่มหาวิทยาลัยจอนส์ฮอปกินส์
แสง สุทธิพงศ์ ถึงแก่อนิจกรรมเมื่อวันที่ 1 กรกฎาคม พ.ศ. 2512 ด้วยโรคมะเร็งตับอ่อนและมีงานพระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส เมื่อวันที่ 28 ธันวาคม พ.ศ. 2513
การทำงาน
แสง สุทธิพงศ์ เคยเป็นแพทย์ประจำโรงพยาบาลศิริราช โรงพยาบาลกลาง ต่อมาในเดือนพฤษภาคม พ.ศ. 2490 ได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลของพลเรือตรี ถวัลย์ ธำรงนาวาสวัสดิ์ จนกระทั่งในเดือนพฤศจิกายนของปีเดียวกัน ต้องพ้นจากตำแหน่งเนื่องจากมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490
ประเทศบอสเนียและเฮอร์เซโกวีนาในโอลิมปิกฤดูร้อน 2016
ประเทศบอสเนียและเฮอร์เซโกวีนา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบอสเนียและเฮอร์เซโกวีนาได้ส่งทีมนักกีฬาที่ผ่านการคัดเลือกทั้งหมด 11 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ว่ายน้ำ
ผลการแข่งขัน
คาง
ในกายวิภาคศาสตร์มนุษย์ คาง อยู่บริเวณใต้สุดของใบหน้า
สกุลตีนเป็ดทะเล
สกุลตีนเป็ดทะเล หรือ Cerbera iเป็นสกุลที่มีสมาชิก 10-15 สปีชีส์ เป็นพืชพื้นเมืองในเขตร้อนของเอเชีย ออสเตรเลีย มาดากัสการ์ เซเชลล์ และหมู่เกาะในแปซิฟิกตะวันตก มีพืชในสกุลนี้สามชนิดเป็นไม้ป่าชายเลน ได้แก่ Cerbera floribunda, Cerbera manghas and Cerbera odollam ผลมีเมล็ดเดียว มียางสีขาว ชื่อสกุลตั้งชื่อตามเซอร์เบอรัส สุนัขในนรกในเทพปกรณัมกรีกเพราะยางมีพิษ มีสารพิษคือเซอเบอริน ซึ่งจะยับยั้งการส่งกระแสไฟฟ้าในร่างกาย โดยเฉพาะหัวใจ กิ่งนิยมใช้ทำฟืน แม้ว่าควันอาจเป็นพิษ
ผักคราดหัวแหวน
ลักษณะทางพฤกษศาสตร์
ผักคราดหัวแหวนเป็นพืชล้มลุก ลำต้นและกิ่งก้านมีขน สูงถึง 50 เซนติเมตร ใบเดี่ยว ออกตรงข้าม รูปไข่หรือไข่แกมใบหอก ขนาดกว้าง 1–2.5 เซนติเมตร ยาว 2–4 เซนติเมตร ปลายใบแหลม โคนใบสอบแคบ ขอบใบเรียบถึงจักไม่แน่นอน มีก้านใบ ดอกช่อออกระหว่างซอกใบ ดอกเรียงเป็นช่อกระจุกแน่นรูปไข่ ก้านช่อดอกยาวถึง 10 เซนติเมตร มีริ้วประดับเรียงซ้อนสองชั้น รูปไข่แกมใบหอกหรือแกมขนาน ดอกย่อย วงชั้นนอกเป็นเพศเมีย ดอกชั้นในเป็นดอกสมบูรณ์เพศมีขนาดโตกว่าดอกชั้นนอก โคนกลีบดอกเชื่อมติดกันเป็นหลอด เหนือรังไข่ ไม่มีระยางค์หรือขน ผลแห้งเป็นสันนูน มี 3 สัน ยาว 0.3 เซนติเมตร สีดำ ปลายมีระยางค์เป็นหนาม 1–2 อัน
นิเวศวิทยา
ผักคราดหัวแหวนมีแหล่งกำเนิดจากประเทศบราซิล เขตร้อน และอเมริกา พบเป็นวัชพืชในเอเชียตะวันออกเฉียงใต้ และปาปัวนิวกินี ขึ้นในที่ชื้น ตามที่รกร้างว่างเปล่า ข้างถนน หรือริมตลิ่ง
สรรพคุณทางสมุนไพร
หมายเหตุ
รากใช้เป็นยาถ่าย ใช้รากแห้ง 4-8 กรัม ต้มในน้ำ 1 ถ้วยกิน รากใช้ต้มเอาน้ำอมบ้วนปาก แก้อาการอักเสบในช่องปากและเจ็บคอ นอกจากนี้อาจใช้ก้านขยี้ทาแผลในปากเด็ก ซึ่งเกิดเนื่องจากร้อนใน
การขยายพันธุ์
การขยายพันธุ์ เมล็ด ปักชำมีรากออกตามข้อ ใช้ลำต้นปลูกโดยใช้ลำต้นที่มีข้อ 2–3 ข้อ ฝังลงไปในดินให้ส่วนยอดโผล่เหนือผิวดิน ฤดูกาลเก็บส่วนขยายพันธุ์ได้ตลอดปี สภาพแวดล้อมที่เหมาะสมในการเจริญเติบโตขึ้นทั่วไปในที่ลุ่ม ชื้นแฉะพบตามป่าละเมาะ
องค์ประกอบทางเคมี
ดอกผักคราดหัวแหวนขาวเมื่อนำมาสกัดน้ำมันหอมระเหยโดยการต้มกลั่น (hydrodistillation) ได้น้ำมันหอมระเหยร้อยละ 0.10 (สนใจรายละเอียด GC Chromatogram ติดต่อที่ สถาบันวิจัยวิทยาศาสตร์และเทคโนโลยีแห่งประเทศไทย ฝ่ายเภสัชและผลิตภัณฑ์ธรรมชาติ
สารเคมี
ทั้งต้น พบ Sitosterol-O-Beta-D-glucoside, Alpha- และ Beta-Amyrin ester, Stigmasterol, Spiranthol, Spilantol, lsobutylamine
ผลรายงานทางคลินิกของจีน
1.แก้หลอดลมอักเสบเรื้อรัง ใช้ต้นแห้งบดเป็นผง ทำเป็นยาน้ำเชื่อม (ในน้ำเชื่อม 10 ม.ล. มีเนื้อยานี้ 3.2 กรัม) กินครั้งละ 30 ม.ล. วันละ 2 ครั้ง หลังอาหาร10 วัน เป็น 1 รอบของการรักษาจากการรักษาคนไข้ 85 ราย) รักษา 2 รอบของการรักษา 8 ราย รักษารอบเดียว 77 ราย) พวกที่เริ่มเป็นรักษาหาย 30 ราย ได้ผลดีขึ้นอย่างเด่นชัด 22 ราย คนไข้หอบ 8 ราย รักษาหาย 1 ราย ได้ผลดีขึ้นอย่างเด่นชัด 7 ราย
2. ใช้เป็นยาชา เอาต้นนี้มาทำเป็นยาฉีดให้มีความเข้มข้น 50% ในการผ่าตัดหน้าท้อง ฉีดยานี้ลงไปทีละชั้น หลังจากนั้น 3-8 นาทีก็ทำการผ่าตัดได้ ระหว่างผ่าตัดอาจฉีดยาลงไปได้อีก เพื่อควบคุมอาการปวด ในการผ่าตัดที่ท้องหรือกระเพาะใช้ขนาด 100-150 ม.ล. ผ่าตัดเล็กใช้ 60-80 ม.ล. การใช้ทำให้ชาภายนอกหรือผ่าตัดในการคลอด หรือส่วนสำคัญต่าง ๆ ของร่างกาย เช่น กระเพาะ ท่อมทอนซิล จำนวน 346 ราย ทำให้ขาได้ผลดี 326 ราย ได้ผลพอใช้ได้ 17 ราย ล้มเหลว 3 ราย ในการตรวจก่อนและหลังการผ่าตัดเกี่ยวกับไตและเลือด ยังไม่พบอาการผิดปกติอะไร พวกที่แพ้ง่ายจะมีความดันเลือดลดลงเล็กน้อย และแผลหลังการผ่าตัด มักเป็นแผลเป็น
ไทยร็อก
ไทยร็อก (Thai rock) เป็นดนตรีร็อกจากประเทศไทย เป็นส่วนหนึ่งของดนตรีแนวสตริงและป๊อปร็อก ดนตรีร็อกเริ่มเข้ามาสู่ประเทศไทยในราวทศวรรษที่ 1965 จากอิทธิพลชาติตะวันตกอย่างสหรัฐอเมริกา ผ่านสงครามเวียดนาม โดยแหลม มอริสัน นักดนตรีชาวอุดรธานีได้ตั้งวงดนตรีชื่อ วีไอพี ขึ้นมา เพื่อเล่นดนตรีแนวเฮฟวี่เมทัลและฮาร์ดร็อกให้กับเหล่าทหารอเมริกันในสถานบันเทิงยามค่ำคืนของอุดรธานี โดยมีจิมิ เฮนดริกซ์ และจิม มอร์ริสัน แห่งวงเดอะดอร์ส เป็นแบบอย่าง ก่อนที่จะมีนักดนตรีอีกหลายคนสร้างชื่อเสียงขึ้นมา เช่น กิตติ กาญจนสถิตย์, โอฬาร พรหมใจ หรือชัคกี้ ธัญญรัตน์
จุดกำเนิดของไทยร็อกเริ่มขึ้นในปลายทศวรรษที่ 70 โดยเริ่มจาก เนื้อกับหนัง ถือว่าเป็นวงดนตรีในแนวเฮฟวี่เมทัลและฮาร์ดร็อกวงแรกของไทย โดยมีวิฑูร วทัญญู เป็นผู้สนับสนุน ซึ่งยากมากที่จะหาผู้ที่ยอมรับฟังดนตรีร็อกในยุคนั้น เนื่องจากในขณะนั้นวงการดนตรีไทยเป็นยุคที่นิยมดนตรีป๊อปแบบใส ๆ เช่น ฟรุตตี้, เรนโบว์
ต่อมาในทศวรรษที่ 80 ดิ โอฬาร โปรเจ็คต์ วงดนตรีที่เล่นเพลงแนวเฮฟวี่เมทัล โดยปฐมพงศ์ สมบัติพิบูลย์ และโอฬาร พรหมใจ ก็ได้รับความนิยมและยอมรับขึ้นมาจากอัลบั้ม "กุมภาพันธ์ 2528" ต่อมาเมื่อไทยเริ่มเข้าสู่ยุคของการพาณิชย์ เริ่มมีค่ายเพลงต่าง ๆ เกิดขึ้น ความสำเร็จของอัสนี-วสันต์ กับไมโคร ในสังกัดแกรมมี่ เอ็นเตอร์เทนเม้นต์ ก็ช่วยให้ดนตรีร็อกได้รับความนิยมมากขึ้น รวมถึงในดนตรีแนวเพื่อชีวิตอย่าง คาราบาว ที่สร้างยอดขายได้มากกว่า 5 ล้านตลับ ก็ยังนำเอาดนตรีร็อกมาผสมผสานกับดนตรีรำวงจังหวะสามช่าแบบไทยอีกด้วย
จวบจนช่วงต้นของทศวรรษที่ 90 ศิลปินหลายวง หลายคนในสังกัดอาร์เอส โปรโมชั่น เช่น ไฮ-ร็อก ที่ทำให้ดนตรีแนวเฮฟวี่เมทัลได้รับความนิยมอย่างกว้างขวางมากขึ้น, หิน เหล็ก ไฟ ที่เมื่อออกผลงานชุดแรกก็สร้างยอดขายได้มากกว่าหนึ่งล้านตลับ, หรั่ง ร็อกเคสตร้า, อิทธิ พลางกูร, ธนพล อินทฤทธิ์, พิสุทธิ์ ทรัพย์วิจิตร ก็ประสบความสำเร็จอีกด้วย ในช่วงนี้ถือได้ว่าเป็นยุคทองของดนตรีร็อกแนวเฮฟวี่เมทัลของไทยอย่างแท้จริง โดยทั้งหมดได้รวมกันแสดงคอนเสิร์ต ช็อต ชาร์จ ช็อค ร็อก คอนเสิร์ต ที่มีจำนวนผู้ชมล้นหลามและจัดต่อเนื่องด้วยกันถึง 3 ครั้งในรอบ 3 ปี
ในช่วงครึ่งหลังของทศวรรษที่ 90 วงการดนตรีไทยได้เปลี่ยนความนิยมไป เมื่ออัลเทอร์เนทีฟและอินดี้ป็อป เริ่มเข้ามามีอิทธิพลและได้รับความนิยมขึ้นมาแทนที่เฮฟวี่เมทัล โมเดิร์นด็อก จากสังกัดเบเกอรี่มิวสิค ก็ได้สร้างปรากฏการณ์ของดนตรีในแนวนี้ขึ้นมาเป็นวงแรก ก่อนจะตามด้วยวงอื่นในแนวเดียวกัน เช่น วายน็อตเซเว่น, ฟลาย, แบล็คเฮด, สไมล์บัฟฟาโล่, นครินทร์ กิ่งศักดิ์ เป็นต้น นอกจากนี้แล้วดนตรีร็อกในแนวอื่นที่มิใช่อัลเทอร์เนทีฟก็ยังได้รับความนิยม เช่น โลโซ, วูล์ฟแพ็ค, ธรรพ์ณธร ปาลกะวงศ์ ณ อยุธยา, ลาบานูน, ไอน้ำ
ในยุคปัจจุบัน ดนตรีร็อกไทยได้มีแนวดนตรีแบบใหม่เข้ามา เช่น แกลมเมทัล หรือ นูเมทัล มีหลายวงที่ได้รับความนิยม เช่น บิ๊กแอส, บอดี้แสลม แคลช ,โปเตโต้, อีโบลา, เรโทรสเปกต์, ซีล,สวีตมัลเล็ต, กะลา เป็นต้น วงดนตรีร็อคในเมืองไทยในยุคแรกไม่สามารถจัดเป็นทศวรรษได้ เนื่องจากกระแสความนิยมและการเปลี่ยนแปลงทางดนตรีก้าวกระโดดไปอย่างรวดเร็ว นอกนั้นยังมีวงดนตรีนอกกระแสหรือดนตรีใต้ดินอย่าง ดีเซมเบอร์, ดอนผีบิน หรือกล้วยไทย เป็นต้น
แมลงทับ
แมลงทับ เป็นแมลงในอันดับแมลงปีกแข็ง (Coleoptera) โดยจัดอยู่ในวงศ์ Buprestidae
แมลงทับมีรูปร่างโดยรวม คือ มีลำตัวยาวโค้งนูน ส่วนที่เป็นปีกแข็งมีความแข็งมาก หัวมีขนาดเล็กซ่อนอยู่ใต้อกปล้องแรกซึ่งโค้งมนเรียวไปทางหัวเชื่อมกับอกปล้องกลางซึ่งกว้างกว่าส่วนอื่น ๆ ท้องมนเรียวไปทางปลายหาง ปีกแข็งหุ้มส่วนท้องจนหมด มีหนวดที่เป็นแบบใบไม้ มีลักษณะเด่น คือ มีสีสันที่สวยงามมาก หลายชนิด หลายสกุลมีสีเงางามแวววาวราวกับอัญมณี หลายชนิดเป็นสีที่หลากหลาย ทั้ง น้ำเงิน, แดง, ดำ และเหลือง จึงทำให้แมลงทับถูกมนุษย์จับนำมาใช้ทำเป็นเครื่องประดับต่าง ๆ มานานแล้วในหลายชนชาติ
แมลงทับพบในเขตร้อนและเขตอบอุ่นทั่วโลก ปัจจุบันพบแล้วกว่า 15,000 ชนิด ใน 450 สกุล และที่สูญพันธุ์ไปแล้วเป็นซากดึกดำบรรพ์กว่า 100 ชนิด บางชนิดมีความยาวถึง 77 มิลลิเมตร
แมลงทับเมื่อขยายพันธุ์ จะเจาะเข้าไปวางไข่ในต้นไม้หรือวางไข่ไว้ในดินใกล้รากของไม้ที่ตัวหนอนจะกินเป็นอาหาร จึงนับเป็นแมลงศัตรูพืชอีกจำพวกหนึ่ง ซึ่งแมลงทับใช้เวลาในการเป็นไข่-ตัวหนอน-ดักแด้ราว 1 ปี เหมือนเช่นแมงคีมหรือด้วงกว่าง อันเป็นแมลงปีกแข็งแต่ต่างวงศ์กัน
แมลงทับนับเป็นแมลงปีกแข็งที่บินได้เร็วและสูงมาก และเมื่อถูกรบกวนจะมีพฤติกรรมแกล้งตาย โดยจะอยู่เฉย ๆ หรือหล่นจากต้นไม้ที่เกาะอยู่เพื่อลวงศัตรูให้เข้าใจผิดว่าตายแล้ว
สำหรับแมลงทับชนิดที่พบในประเทศไทย มีอยู่ 2 ชนิดที่พบได้บ่อยที่สุด คือ แมลงทับกลมขาเขียว (Sternocera aequisignata) พบมากในภาคกลาง และแมลงทับกลมขาแดง (S . ruficornis) พบมากในภาคอีสาน ซึ่งทั้ง 2 ชนิดนี้กินใบอ่อนของมะขามเทศเป็นอาหาร และมีสีเขียวเหลือบทองเป็นมันแวววาวทั้งคู่ ซึ่งปัจจุบันนี้ได้มีความพยายามของทางการที่จะอนุรักษ์สายพันธุ์ของแมลงทับมิให้สูญพันธุ์ และมีการนำเอาปีกแมลงทับทั้ง 2 ชนิดนี้ทำเป็นงานหัตถกรรมชนิดต่าง ๆ ในโครงการพระราชดำริ ศูนย์ส่งเสริมศิลปาชีพพิเศษ บางไทร จังหวัดพระนครศรีอยุธยา ของสมเด็จพระนางเจ้าสิริกิติ์ พระบรมราชินีนาถ
วาเลรี มาร์คเกรฟินแห่งบาเดิน
วาเลรี มาร์คเกรฟินแห่งบาเดิน (Valerie Markgräfin von Baden) นามเดิม อาร์ชดัชเชสวาเลรีแห่งออสเตรีย ประสูติเมื่อวันที่ 23 พฤษภาคม ค.ศ. 1941 ณ กรุงเวียนนาประเทศออสเตรีย เป็นพระบุตรพระองค์ที่ 9 และพระธิดาพระองค์ที่ 7 ใน อาร์ชดยุกฮูเบิร์ต ซัลวาตอร์แห่งออสเตรีย เจ้าหญิงโรสแมรีแห่งซาล์ม-ซาล์ม เป็นพระราชปนัดดาใน จักรพรรดิฟรันทซ์ โยเซ็ฟที่ 1 แห่งออสเตรีย เมื่อแรกประสูติดำรงพระฐานันดรและพระอิสริยยศที่ เฮอร์อิมพิเรียลและรอยัลไฮเนส อาร์ชดัชเชสวาเลรีแห่งออสเตรีย เจ้าหญิงแห่งทัสกานี พระองค์ทรงเสกสมรสกับ มัคซีมีลีอาน มาร์เกรฟแห่งบาเดิน พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 23 กันยายน ค.ศ. 1966 รับพระราชทานพระอิสริยยศเป็น มาร์คเกรฟินแห่งบาเดิน พระชายา มีพระบุตรดังนี้
ด้วยพระองค์นั้นทรงเป็นโรมันคาทอลิก ทำให้พระสวามีถูกตัดสิทธิ์จากการสืบราชบัลลังก์อังกฤษ ซึ่งว่าด้วยพระราชบัญญัติว่าด้วยการสืบราชสันตติวงศ์ ค.ศ. 1701 สมาชิกพระราชวงศ์ที่สมรสหรือแต่งงานกับขาวโรมันคาทอลิก ต้องออกจากการสืบราชบัลลังก์อังกฤษทันที รวมถึงผู้สืบสกุลด้วย
คาซูกิ นากาซาวะ
คาซูกิ นากาซาวะ เป็นนักฟุตบอลชาวญี่ปุ่น เล่นตำแหน่งกองกลางให้กับนาโงยะ แกรมปัส
อับราฮัม วอชิงตัน
ไบรอัน แบรี โจส์ซี เกิดวันที่ 4 กรกฎาคม ค.ศ. 1977 เป็นนักมวยปล้ำอาชีพและผู้จัดการมวยปล้ำอาชีพชาวอเมริกัน ทำงานกับสมาคม ดับเบิลยูดับเบิลยูอี ในชื่อว่า อับราฮัม วอชิงตัน หรือ เอ.ดับเบิลยู. ปัจจุบันได้ถูกไล่ออกแล้ว จากที่เขาไปก่อเรื่องล้อเลียน โคบี ไบรอันต์ นักบาสเก็ตบอลชื่อดังเกี่ยวกับคดีที่โคบีถูกกล่าวหาว่ากระทำชำเราพนักงานโรงแรมเมื่อปี 2003 ถึงแม้ว่าเขาจะกล่าวขอโทษในภายหลังแต่ก็ไม่เป็นผล เพราะ WWE ไล่เขาออกอยู่ดี ทั้งนี้ก็เป็นเพราะว่าคดีดังกล่าวนั้นศาลได้ตัดสินให้โคบีเป็นฝ่ายชนะคดี การที่เขาไปพูดแบบนั้นออกโทรทัศน์อาจจะทำให้ถูกโคบีฟ้องร้องเอาได้ ซึ่งภาพลักษณ์ของคนระดับโคบีนั้นถ้าฟ้องกันจริงๆ ขึ้นมา เขาคงไม่มีปัญญาจ่ายไหวแน่นอน และน่าจะต้องเดือดร้อนถึง WWE ด้วย WWE จึงไม่มีทางเลือกอื่นนอกจากไล่เขาออกเพื่อแสดงให้เห็นว่า WWE ไม่ได้สนับสนุนการกระทำของเขาแต่อย่างใด
อำเภอไทรงาม
ไทรงาม เป็นอำเภอหนึ่งของจังหวัดกำแพงเพชร
ประวัติ
อำเภอไทรงาม แต่เดิมเป็นเขตป่าเตรียมสงวน เป็นหมู่บ้านหนึ่งที่ตั้งอยู่ในเขตตำบลหนองคล้า อำเภอพรานกระต่าย จังหวัดกำแพงเพชร ต่อมาในปี พ.ศ. 2484 ได้โอนพื้นที่ตำบลหนองคล้า มาขึ้นกับอำเภอเมืองกำแพงเพชร เนื่องจากระยะทางที่ว่าการอำเภอเมืองกำแพงเพชรสะดวกต่อการติดต่อราชการ ในปี พ.ศ. 2501 มีราษฏรกลุ่มหนึ่งจากบ้านทุ่งทราย และชาวนครสวรรค์ ประมาณ 12 ครอบครัว ซึ่งล้วนเป็นญาติโยมของหลวงปู่อินทร์ จันทูปโม ได้สำรวจสภาพพื้นที่พบว่าเป็นที่ราบกว้างใหญ่ มีคลองธรรมชาติ เหมาะแก่การตั้งหลักแหล่งและประกอบอาชีพ จึงอพยพเข้ามาอยู่ในพื้นที่ ในปีต่อมาเกิดน้ำท่วมจึงอพยพไปอยู่ที่หนองทราย หรือบ้านไทรงามใต้ ตำบลไทรงามในปัจจุบัน มีเรื่องเล่ากันต่อมาว่าคืนหนึ่งมีปรากฏการณ์ที่มหัศจรรย์เกิดขึ้นในเวลาพลบ ค่ำ คือเกิดดวงประทีปดวงใหญ่ลอยลงมากลางหนองทราย ซึ่งมีต้นไทรใหญ่ขึ้นอยู่ตรงกลางเป็นภาพที่งดงามมากจึงได้เรียกชื่อหมู่บ้าน นี้ใหม่ว่า "บ้านไทรงาม" โดยมีเหตุผลว่าหากใช้ชื่อหนองทรายตามที่เรียกกันมา ฟังดูเป็นที่ลุ่มไม่เป็นมงคลและยังคล้ายกับบ้านทุ่งทราย ซึ่งมีจำนวนครอบครัวส่วนหนึ่งอพยพมา นอกจากนี้ยังได้ร่วมกันสร้างสำนักสงฆ์ให้หลวงปู่อินทร์ พระสงฆ์ผู้ซึ่งได้รับการเคารพนับถือว่าเป็นเหมือนร่มโพธิ์ ร่มไทรของชาวบ้าน เรียกว่า "วัดไทรงาม" ปัจจุบันคือวัดไทรงามใต้
ต่อมามีจำนวนผู้อพยพครอบครัวมาอยู่อีก 23 ครอบครัวและเพิ่มขึ้นเรื่อย ๆ กระทั่งชุมชนหนาแน่นขึ้น ในปี พ.ศ. 2505 -2506 แกนนำที่เป็นผู้สำรวจพื้นที่ในคราวแรกได้ย้ายมาตั้งถิ่นฐานบ้านเรือนในพื้นที่บริเวณไทรงามเหนือ ซึ่งเป็นสถานที่ที่อพยพมาอยู่ในครั้งแรก และเป็นพื้นที่เขตเทศบาลในปัจจุบัน แต่เดิมพื้นที่อาณาบริเวณนี้เป็นเขตป่าเตรียมการสงวนตามมติคณะรัฐมนตรี ได้มีการจัดตั้งเป็นกิ่งอำเภอไทรงาม เมื่อปี พ.ศ. 2518 และได้รับการยกฐานะเป็นอำเภอไทรงาม เมื่อปี พ.ศ. 2522 ต่อมากระทรวงเกษตรและสหกรณ์การเกษตร โดยกรมป่าไม้ได้ออกกฏกระทรวง กำหนดให้พื้นที่ส่วนใหญ่ของอำเภอไทรงามเป็นเขต "ป่าสงวนแห่งชาติหนองคล้า - ดงฉัตร" ทั้ง ๆ ที่ก่อนหน้าในปีที่ประกาศนั้น สภาพความเป็นป่าไม่ได้หลงเหลืออยู่เลย ปัจจุบันกรมป่าไม้ได้มอบพื้นที่ป่าไม้ให้สำนักงานการปฏิรูปที่ดินเพื่อเกษตรกรรมนำไปจัดสรรให้แก่เกษตรกร
ที่ตั้งและอาณาเขต
อำเภอไทรงามตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอไทรงามแบ่งเขตการปกครองย่อยออกเป็น 7 ตำบล 71 หมู่บ้าน ได้แก่
การปกครองส่วนท้องถิ่น
ท้องที่อำเภอไทรงามประกอบด้วยองค์กรปกครองส่วนท้องถิ่น 8 แห่ง ได้แก่
การคมนาคม
มีเส้นทางคมนาคมที่สำคัญ คือ
จักรพรรดิโกะ-อิจิโจ
โดยพระนามของจักรพรรดิโกะ-อิจิโจเป็นการนำพระนามของ จักรพรรดิอิจิโจ จักรพรรดิองค์ที่ 66 ที่ปกครองในช่วง คริสต์ศตวรรษที่ 11 ผู้เป็นพระราชบิดาของจักรพรรดิโกะ-อิจิโจมาใช้โดยเมื่อใส่คำว่า โกะ (後) เข้าไปหน้าพระนามทำให้พระนามของจักรพรรดิโกะ-อิจิโจมีความหมายว่า จักรพรรดิอิจิโจที่สอง หรือ จักรพรรดิอิจิโจยุคหลัง
จักรพรรดิโกะ-อิจิโจมีพระนามเดิมว่า เจ้าชายอัตสึฮิระ (敦成) ขึ้นสืบราชบัลลังก์ต่อจาก จักรพรรดิซันโจ ที่สละราชบัลลังก์เนื่องจากพระเนตรมืดบอดเมื่อวันที่ 29 เดือน 1 ปี โชวะ ที่ 1 ตรงกับวันที่ 10 มีนาคม ค.ศ. 1016 เมื่อมีพระชนมายุเพียง 7 พรรษาหลังจากนั้นจึงได้มีการประกอบพระราชพิธีราชาภิเษกจักรพรรดิโกะ-อิจิโจที่ พระราชวังหลวงเฮอัง เมื่อวันที่ 7 เดือน 2 ปี โชวะ ที่ 1 ตรงกับวันที่ 18 มีนาคม ปีเดียวกัน
โดยอดีตจักรพรรดิซันโจได้เสนอเงื่อนไขต่อ ฟุจิวะระ โนะ มิชินะงะ ผู้เป็นพระอัยกา (ตา) ของจักรพรรดิโกะ-อิจิโจซึ่งดำรงตำแหน่ง เซ็สโซ ว่าให้สถาปนา เจ้าชายอัตสึอะกิระ พระราชโอรสของพระองค์ให้เป็นรัชทายาทแต่หลังจากที่อดีตจักรพรรดิซันโจสวรรคตลงเมื่อวันที่ 9 เดือน 5 ปี คันนิง ที่ 1 ตรงกับวันที่ 5 มิถุนายน ค.ศ. 1017 มิชินะงะได้ทำการปลดเจ้าชายอัตสึอะกิระออกจากตำแหน่งรัชทายาทและสถาปนา เจ้าชายอัตสึนะงะ พระอนุชาร่วมพระราชมารดาเดียวกับจักรพรรดิโกะ-อิจิโจขึ้นเป็นรัชทายาทแทนหลังจากนั้นไม่นานมิชินะงะได้สละตำแหน่งเซ็สโซให้กับบุตรชายคนโตคือ ฟุจิวะระ โนะ โยะริมิชิ และขึ้นไปดำรงตำแหน่ง ไดโจไดจิง เมื่อเดือน 12 ปี คันนิง ที่ 1 ตรงกับเดือนมกราคม ปี ค.ศ. 1017
จักรพรรดิโกะ-อิจิโจสวรรคตเมื่อวันที่ 17 เดือน 4 ปี โชเง็ง ที่ 9 ตรงกับวันที่ 15 พฤษภาคม ค.ศ. 1036 ที่ พระราชวังหลวงเฮอัง ขณะมีพระชนมายุเพียง 27 พรรษา
1008 1036
หม่อมเจ้าอุดมดิเรกลาภ ทวีวงศ์
มหาอำมาตย์ตรี หม่อมเจ้าอุดมดิเรกลาภ ทวีวงศ์ (11 กุมภาพันธ์ พ.ศ. 2419 – 3 กรกฎาคม พ.ศ. 2496) เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา
พระประวัติ
หม่อมเจ้าอุดมดิเรกลาภ ทวีวงศ์ เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา เมื่อวันที่ 11 กุมภาพันธ์ พ.ศ. 2419 ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว เมื่อวันที่ 26 เมษายน พ.ศ. 2420 พร้อมกับหม่อมเจ้าสุนทรารมณ์ เชฐภคินี ต่อมาทรงเข้ารับราชการในกรมสรรพากร จนได้รับตำแหน่งสูงสุดที่ผู้ช่วยอธิบดีกรมสรรพากร มียศที่ มหาอำมาตย์ตรี มีผลงานที่สำคัญ คือ ประชุมบทเห่เรือ จัดพิมพ์ขึ้นเพื่อแจกในการพระกฐินพระราชทาน เมื่อปี พ.ศ. 2467
หม่อมเจ้าอุดมดิเรกลาภ ทวีวงศ์ สิ้นชีพตักษัยเมื่อวันที่ 3 กรกฎาคม พ.ศ. 2496 สิริชันษา 77 ปี
ครอบครัว
หม่อมเจ้าอุดมดิเรกลาภ มีหม่อมและโอรสธิดา ดังนี้
หม่อมหลวงพัวพันธ์ (ราชสกุลเดิม ศิริวงศ์; ธิดาในหม่อมราชวงศ์เล็ก ศิริวงศ์ กับพระวรวงศ์เธอ พระองค์เจ้าจิตราภรณ์) มีธิดาด้วยกัน คือ
หม่อมราชวงศ์ลมุล (ราชสกุลเดิม สุประดิษฐ์; ธิดาในหม่อมเจ้าสง่างาม สุประดิษฐ์) ไม่มีโอรสธิดาด้วยกัน
หม่อมเฉื่อย (สกุลเดิม จารุจินดา) มีโอรสธิดาด้วยกันสี่คน คือ
หม่อมอบ มีโอรสด้วยกันหนึ่งคน คือ
หม่อมวรรณ มีธิดาด้วยกันหนึ่งคน คือ
เครื่องราชอิสริยาภรณ์
(ชื่อเดิม:ภัทราภรณ์)
เดอะดรีม (อัลบั้มดิออร์บ)
เดอะดรีม (The Dream) เป็นอัลบั้มของ ดิออร์บ ที่ออกจำหน่ายในปี 2007 โดยได้มีนักร้องรับเชิญอย่าง จูเลียต โรเบิร์ต, Steve Hillage (กีตาร์), และ อากิ โอโมริ
หมู่เกาะบริติชเวอร์จินในโอลิมปิกฤดูร้อน 2016
ประเทศหมู่เกาะบริติชเวอร์จิน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติหมู่เกาะบริติชเวอร์จินได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ว่ายน้ำ
ผลการแข่งขัน
แคลวิน แฮร์ริส
แอดัม ริชาร์ด ไวเลส (Adam Richard Wiles) เกิดเมื่อวันที่ 17 มกราคม ค.ศ. 1984 เป็นที่รู้จักในชื่อ แคลวิน แฮร์ริส เป็นดีเจ โปรดิวเซอร์เพลง นักร้อง และนักแต่งเพลงชาวสกอตแลนด์
เขาเป็นที่รู้จักจากซิงเกิ้ล We Found Love, This Is What You Came For, Summer, Feel So Close, Outside, Feels และ One Kiss การร่วมงานกับรีแอนนาในเพลง We Found Love กลายเป็นความสำเร็จในระดับสากลทำให้แฮร์ริสมีซิงเกิ้ลอันดับหนึ่งในบิลบอร์ดฮอต 100 ของสหรัฐอเมริกา เขาได้ออกสตูดิโออัลบั้ม 5 อัลบั้มและบริหารค่ายเพลงของตัวเอง Fly Eye Records ซึ่งก่อตั้งในปี 2010
อาชีพช่วงเริ่มต้น (ค.ศ. 2002–2006)
ผลงานช่วงแรกที่ประสบความสำเร็จของแฮร์ริสในช่วงแรกสุด เมื่อเขาอายุ 21 ปี คือเพลง "Da Bongos" และ "Brighter Days" ออกวางขายในรูปแบบคลับซิงเกิล 12 นิ้ว กับสังกัดพริมาเฟซี ต้นปี 2002 ภายใต้ชื่อ Stouffer
แฮร์ริสเซ็นสัญญากับอีเอ็มไอ (จัดจำหน่าย) และโซนีบีเอ็มจี (เพลง) ในปี 2006 หลังจากที่เขาถูกค้นพบผ่านทางเว็บไซต์เครือข่ายสังคมออนไลน์ มายสเปซ แฮร์ริสย้ายกลับจากลอนดอนไปยังเมืองบ้านเกิดดัมฟรีส์ เพราะเขาไม่สามารถหางานทำได้ เขาออกผลงานเพลงเพียง 1 เพลงในปี 2004 กับศิลปิน อายาห์ เพลงปรากฏอยู่ในอัลบั้ม Electric Soul 2 ของ ดิอันอะบอมเบอร์ส
I Created Disco (ค.ศ. 2006–2007)
ผลงานอัลบั้มแรกของเขาชื่อ I Created Disco ออกวางขายเมื่อ 29 มิถุนายน ค.ศ. 2007 อัลบั้มนี้มีแนวเพลงอัปเทมโปอิเลกโทรแคลชอยู่หลายเพลง ที่ได้รับอิทธิพลจากเพลงในคริสต์ทศวรรษ 1980 และเพื่อประชาสัมพันธ์อัลบั้ม แฮร์ริสร่วมออกทัวร์ในสหราชอาณาจักร สนับสนุนศิลปินอย่างเฟธเลสและกรูฟอาร์มาดา
เพลงแรกที่ออกจากอัลบั้มคือ "Vegas" ออกในรูปแบบแผ่นเสียงไวนีล จำกัดจำนวน และเพลงที่เข้าชาร์ตจากอัลบั้มนี้คือเพลง "Acceptable in the 80s" เป็นเพลงอุทิศให้กับรูปแบบและวัฒนธรรมของคริสต์ทศวรรษนี้ เพลงติดท็อป 10 ในยูเคซิงเกิลส์ชาร์ต และอยู่บนชาร์ตยาวนาน 15 สัปดาห์ ซิงเกิล "เดอะเกิลส์" ติดอันดับ 3 บนยูเคซิงเกิลส์ชาร์ต ส่วนซิงเกิลที่ 4 ของอัลบั้ม "Merrymaking at My Place" ติดอันดับ 43 เขายังมีเพลง "Colours" ประกอบโฆษณาของเกียมอร์เตอร์ส กับโฆษณารถเกียโซล ในปี 2007 วงดรากอนเนตต์ ออกผลงานเพลงทำใหม่ของแฮร์ริส "เดอะเกิลส์" โดยเปลี่ยนชื่อเป็น "เดอะบอยส์"
ร่วมงาน (ค.ศ. 2007–2008)
ในปี 2007 แฮร์ริสบันทึกเสียงเพลงกับไคลีย์ มิโนก เขาเป็นที่สนใจกับมิโนกหลังจากที่เขาบันทึกเสียงผ่านกับโปรดิวเซอร์เพลงของเธอ แฮร์ริสพูดเกี่ยวกับการทำงานกับไคลีย์ว่า "เหนือความคาดฝัน แต่สนุก" ถึงแม้เขาจะยอมรับกับนิตยสารมิกซ์แม็กในปี 2007 ว่าเขา "ต้องการเครื่องดื่มก่อนนิดหน่อย ก่อนที่จะพบเธอ" แฮร์ริสยังร่วมเขียนและโปรดิวซ์ 2 เพลงให้กับไคลีย์ มิโนก กับอัลบั้มชุด X ได้แก่เพลง 'In My Arms' และ 'Heart Beat Rock'
เขายังมีเครดิตการทำงาน ในการเป็นโปรดิวเซอร์ในเวอร์ชันรีมิกซ์ในเพลงของเดอะมิตเชลล์บราเทอร์ส เพลงชื่อ "Michael Jackson" แฮร์ริสยังทำงานร่วมกับศิลปินเพลงป็อปอังกฤษ โซฟี เอลลิส-เบกซ์เตอร์ ยังร่วมเขียนเพลงใหม่ให้กับผลงานสตูดิโออัลบั้มชุดที่ 4 ของเธอ
ในปี 2008 เขาร่วมงานกับแร็ปเปอร์ชาวสหราชอาณาจักร ดิซซี แรสคอล ในเพลงของดิซซีที่ชื่อ "Dance Wiv Me" พวกเขาแสดงเวอร์ชันอคูสติกกับทางบีบีซีที่เป็นส่วนหนึ่งของเทศกาลดนตรีแกลสตันบูรีปี 2008 เพลงออกขายในรูปแบบดิจิตอลเมื่อ 30 มิถุนายน ค.ศ. 2008 และติดอันดับ 1 ในสหราชอาณาจักด้วย ต่อมาเมื่อ 18 ตุลาคม ค.ศ. 2008 เขาร่วมมิกซ์เพลงทางวิทยุเรดิโอวัน รายการ Essential Mix เป็นเวลา 2 ชั่วโมง
ในบทสัมภาษณ์ทางบีบีซีเรดิโอวัน กับเฟิร์น คอตตอน แฮร์ริสพูดว่าเขาปฏิเสธการทำงานร่วมกับเลดี้ กาก้า ในปี 2008 เพราะเขาไม่ชอบเพลงเดโมที่ให้เขามาและเขาไม่ต้องการขุ่นเคืองในเวลานั้น ต่อมาบีบีซีสัมภาษณ์เขาอีกครั้ง แฮร์ริสกล่าวว่า เลดี้ กาก้า "เป็นศิลปินที่ดี" ในการสัมภาษณ์เดียวกันเขาพูดถึงนักดนตรีวัย 16 ปีที่ชื่อริชาร์ด เจย์
Ready for the Weekend (ค.ศ. 2009–2017)
เมื่อวันที่ 3 เมษายน ค.ศ. 2008 แฮร์ริสพูดว่า ผลงานเพลงที่เขาทำอยู่สำหรับอัลบั้มใหม่ หายไป เขาทำแลปทอป หายเพราะมีปัญหาตรงที่ถือของกระเป๋า ในงานเปิดตัว London Heathrow Terminal 5 ต่อมาเขาพูดในงานเทศกาลดนตรีแกลสตันบูรีปี 2008 ว่าเขาได้กระเป๋าคืนแล้ว รวมถึงอัลบั้มเพลงที่เขาทำ ในเวลาต่อมาไม่กี่วันที่หาย แฮร์ริสยอมรับว่ามันไม่เป็นจริงที่อัลบั้มไม่ได้อยู่ในกระเป๋าเขาตั้งแต่แรก เขาหวังว่าที่เขาโกหกจะทำให้คนซื้ออัลบั้มเขามากขึ้นเมื่อถึงเวลาออกขาย ผลงานสตูดิโออัลบั้มชุดที่ 2 ออกวางขายเมื่อ 17 สิงหาคม ค.ศ. 2009 ในสหราชอาณาจักร
ซิงเกิลแรก "แอมน็อตอโลน" ถูกเล่นเป็นพิเศษที่ซิดนีย์ ในงานปีใหม่ ซิงเกิลใหม่นี้เปิดตัวทางบีบีซีเรดิโอวันเมื่อ 23 มกราคม ค.ศ. 2009 ในรายการของพีท ทอง และออกขายเมื่อเมษายน ค.ศ. 2009 เข้าชาร์ตสัปดาห์แรกาของยูเคซิงเกิลส์ชาร์ต ที่อันดับ 1 ในวันอีสเตอร์วันอาทิตย์ ด้วยยอดดาวน์โหลดเพียงอย่างเดียว หลังจากนั้นติดอันดับ 1 ยาว 2 สัปดาห์ ก่อนที่จะออกขายเป็นแผ่น จากนั้นออกซิงเกิล "Ready for the Weekend" ติดอันดับ 3 บนยูเคซิงเกิลส์ชาร์ต
แฮร์ริสออกทัวร์ในสหราชอาณาจักร ไอร์แลนด์ ฝรั่งเศส เนเธอร์แลนด์ และสหรัฐอเมริกา เพื่อประชาสัมพันธ์ซิงเกิลใหม่และอัลลั้มใหม่ ซิงเกิล "Ready for the Weekend" ได้นักร้องรับเชิญคือ แมรี เพียรซ์ เพลงอื่นจากอัลบั้ม "Worst Day" ได้อิซซา คิซซา และ "Yeah Yeah Yeah La La La" ใช้เป็นเพลงประกอบโฆษณาโคคา-โคลา ในเดือนมิถุนายน ค.ศ. 2009 นิตยสารเอ็นเอ็มอี ประกาศว่าอัลบั้มที่ 2 ของแฮร์ริส Ready for the Weekend ออกวางขาย 17 สิงหาคม ค.ศ. 2009 เพลง "Holiday" และ "Ready for the Weekend" ติดอยู่ในรายชื่อเพลงที่จะเล่นทางวิทยุ นอกจากนั้นเพลง "I'm Not Alone" ที่ใช้ถูกตัดเป็นบางส่วนในรีมิกซ์เพลงของมาดอนน่า เพลง "Frozen" ในการออกทัวร์ Sticky & Sweet Tour
เมื่อวันที่ 7 มิถุนายน ค.ศ. 2009 แฮร์ริส ปรากฏตัวในซัมเมอร์ไทม์บอลลที่ สนามกีฬาเอมิเรต และแสดงเพลง "I'm Not Alone", "The Girls" และ "Acceptable in the 80s" เขาร่วมแสดงกับดิซซี แรสคอลและโครม เพลง "Dance Wiv Me" แฮร์ริสยังเป็นแขกรับเชิญให้กับเพลงของทีแอสโตในเพลง "Century" ที่อยู่ในอัลบั้มชุด Kaleidoscope ออกขาย 6 ตุลาคม ค.ศ. 2009
เมื่อวันที่ 14 พฤศจิกายน ค.ศ. 2009 แฮร์ริสได้ขึ้นไปป่วนบนเวทีการแข่งขันรายการประกวดความสามารถของอังกฤษที่ชื่อรายการ The X Factor ในระหว่างการแสดงของจอห์นและเอ็ดเวิร์ด โดยเอาสับปะรดไว้ที่หัวและพยายามชี้ไปที่หาง ซึ่งต่อมาเขาก็ถูกไล่ออกไปจากสตูดิโอโดยทีมรักษาความปลอดภัยและบอกว่าไม่ให้กลับมาอีกในรายการนี้ ซึ่งในคราวแรกเขาเป็นแขกรับเชิญให้รายการนี้ ต่อมาเขาออกมาขอโทษทางทวิตเตอร์ โดยเขาบอกว่าเป็นแฟนของเด็กคู่นี้ โดยบอกว่า "เมื่อไตร่ตรองแล้ว ผมมีสับปะรดบนหัว ผมขอโทษถ้ามันทำให้ใครบางคนต้องอับอาย ปล. ผมรักเจดเวิร์ด" ในวันที่ 16 พฤศจิกายน เขาพูดทางรายการเดอะคริสมอยส์โชว์ เปิดเผยว่า "ผมมีแรงบันดาลใจที่จะทำรายการล้อเลียน" และเขาพูดว่า "ถ้าคุณดูเพลง คุณจะเห็นว่าไซม่อน โคเวลล์ เป็นผู้มีอิทธิพลอย่างน่ากลัว ที่ครอบครองชาร์ตเพลงในสหราชอาณาจักรในขณะนี้"
ในระหว่างวันที่ 15 - 31 มกราคม ค.ศ. 2010 แฮร์ริสแสดงในงานบิ๊กเดย์เอาต์ 2010 ที่ชัดขึ้นในเมืองใหญ่ในออสเตรเลียและนิวซีแลนด์
Funk Wav Bounces Vol.1 (ค.ศ. 2017–2020)
ในเดือนมิถุนายน ปี ค.ศ. 2017 แฮร์ริสได้ปล่อย 4 เพลงใหม่ คือ "Slide" ร่วมโดย Frank Ocean และ Migos, เพลง Heatstroke ร่วมโดย Young Thug , Pharrell Williams และ Ariana Grande  , เพลง Rollin ร่วมโดย Future , Khalid และเพลง Feels ร่วมโดย Pharrell Williams , Katy Perry , Big Sean วันที่ 30 มิถุนายนได้ปล่อยเพลงในอัลบั้มที่เหลือลงบนยูทูป
Funk Wav Bounces Vol.2 (ค.ศ. 2021–ปัจจุบัน)
ในเดือนพฤษภาคม ค.ศ. 2022 แฮร์ริสเผยแพร่ซิงเกิล "Potion" ร่วมกับดัว ลีปาและยังธัก ซึ่งเป็นซิงเกิลนำของอัลบั้มที่ 6 Funk Wav Bounces Vol.2
แหล่งข้อมูลอื่น
1984
สตาร์ฟ็อกซ์ 64 ทรีดี
สตาร์ฟ็อกซ์ 64 ทรีดี (Star Fox 64 3D) (スターフォックス64 3D) เป็นวิดีโอเกมแนวเลื่อนยิงสามมิติ เป็นการพัฒนาร่วมกันระหว่าง Nintendo EAD และ Q-Games และจัดจำหน่ายโดยนินเท็นโด วางจำหน่ายสำหรับเครื่องนินเท็นโด 3ดีเอส ตัวเกมเป็นการนำเกมดั้งเดิมที่เคยวางจำหน่ายบนเครื่องนินเท็นโด 64 ในปี 1997 มาทำใหม่ วางจำหน่ายในวันที่ 14 กรกฎาคม 2011 ในญี่ปุ่น วันที่ 9 กันยายน 2011 ในยุโรปและอเมริกาเหนือ และวันที่ 15 กันยายน 2011 ในออสเตรเลีย
แม้ว่าเวอร์ชันดั้งเดิมของนินเท็นโด 64 ของตัวเกมจะถูกเรียกว่า Lylat Wars ในโซนยุโรปและออสเตรเลีย เช่นเดียวกับการวางจำหน่ายอีกครั้งบนเวอร์ชวลคอนโซล ในปี 2007 แต่ตัวเกมรีเมคบน 3ดีเอส ใช้ชื่อ สตาร์ฟ็อกซ์ 64 ในทุกภูมิภาค
ในปี 2012 นินเท็นโดได้วางจำหน่ายเกมนี้อีกครั้งพร้อมกับเกม 3ดีเอสรุ่นก่อน ๆ อีกหลายเกม โดยเป็นการจำหน่ายแบบดิจิทัลดาวน์โหลดผ่านนินเท็นโดอีช็อป เวอร์ชันที่ดาวน์โหลดได้วางจำหน่ายในภูมิภาคแพลวันที่ 4 ตุลาคม 2012 วันที่ 18 ตุลาคม 2012 ในอเมริกาเหนือ และวันที่ 1 พฤศจิกายน 2012ในญี่ปุ่น สตาร์ฟ็อกซ์ 64 ทรีดี ได้รับกระแสในเชิงบวกจากนักวิจารณ์ที่ยกย่องรูปแบบการเล่น กราฟิกและภาพที่ได้รับการปรับปรุง และการเคารพต้นฉบับ แม้ว่าจะถูกวิพากษ์วิจารณ์จากการไม่มีผู้เล่นหลายคนออนไลน์และเนื้อหาใหม่ที่มีจำกัด
เค็นยู ซูกิโมโตะ
เคนยู ซูกิโมโตะ เป็นนักฟุตบอลชาวญี่ปุ่น ปัจจุบันเล่นให้กับจูบิโล อิวาตะและทีมชาติญี่ปุ่นในตำแหน่งกองหน้า
พระเจ้าจานซิต้า
จานซิต้า (Kyanzittha, ကျန်စစ်သား; พ.ศ. 1627 - 1656) หรือ พระเจ้าจันสิตถา (บ้างเรียกพระนามว่า พระเจ้าครรชิต หรือพระเจ้าจันสิต) เป็นพระเจ้ากรุงพุกาม และถือเป็นพระมหากษัตริย์ผู้ยิ่งใหญ่ที่สุดพระองค์หนึ่งในประวัติศาสตร์พม่าไม่แพ้พระเจ้าอโนรธามังช่อ เนื่องด้วยพระองค์ทรงเป็นธรรมกษัตริย์ที่ทำนุบำรุงศาสนาพุทธจนเจริญรุ่งเรืองถึงขีดสุด จนเป็นที่ยอมรับทั้งจากชาวพม่าและชาวมอญ
พระเจ้าจานซิต้าเป็นขุนนางชั้นผู้ใหญ่คนหนึ่งในรัชสมัยพระเจ้าอโนรธา เมื่อพระเจ้าซอลูพระราชโอรสของพระเจ้าอโนรธาขึ้นครองราชย์ พระองค์มิได้ประกอบภารกิจอันใดด้วยความสามารถพระองค์เอง แต่จะทรงใช้และปรึกษาเหล่าเสนาอำมาตย์อยู่บ่อย ๆ ในปลายรัชสมัยพระเจ้าซอลู งะรมัน เจ้าเมืองพะโค ซึ่งเป็นชาวมอญได้ก่อกบฏขึ้นจับตัวพระเจ้าซอลูเป็นตัวประกัน จานซิต้าซึ่งครองเมืองถิเลงอยู่ ไม่สามารถยกทัพกลับมาช่วยพระองค์ได้ทัน งะรมันได้สังหารพระเจ้าซอลูที่เมืองพวาสอ และพยายามเข้ายึดครองอาณาจักรพุกามแต่จานซิต้าได้เข้าขัดขวาง เหล่าเสนาอำมาตย์ และพระธัมมทัสสีมหาเถระที่ปรึกษาองค์สำคัญของพระเจ้าอโนรธา จึงได้อัญเชิญจานซิต้าขึ้นครองราชย์เป็นกษัตริย์
เมื่อขึ้นครองราชย์ จานซิต้ามีพระนามว่า ศรีตรีภูวนาทิตยธัมมมราชา ในภาษาสันสกฤต ในจารึกพม่าเรียกพระองค์ว่า "ถิลุงมัง" (T’iluin Man) แปลว่า "กษัตริย์แห่งถิเลง" แต่เนื่องจากจานซิต้ามิได้มีเชื้อสายของกษัตริย์ พระองค์จึงอ้างสิทธิธรรมในการครองราชสมบัติว่าพระองค์ทรงเป็นภาคหนึ่งของพระโพธิสัตว์ และเป็นองค์อวตารของพระวิษณุของชาวปยูอีกด้วย สมัยนี้จึงถือเป็นรัชสมัยที่ศิลปศาสตร์แบบมอญเจริญรุ่งเรืองถึงขีดสุดในพุกาม
ในรัชสมัยของพระเจ้าจานซิต้า ทรงติดต่อกับต่างประเทศเป็นอย่างมาก ในปี พ.ศ. 1638 พระองค์ทรงส่งคณะทูตและช่างฝีมือเดินทางไปพุทธคยา เพื่อไปซ่อมแซมวัดศรีพัชรัส หรือ วัดวัสชราสนะ ซึ่งเป็นสถานที่ตรัสรู้ที่ใต้ต้นมหาโพธิ์ พระเจ้าจานซิต้าทรงซื้อที่ดินกัลปนาให้แก่วัด ขุดอ่างเก็บน้ำ สร้างเขื่อน เพื่อประโยชน์ในการปลูกข้าว ถวายตะเกียงเทียนจำนวนมาก และทรงกัลปนาข้าทาสให้กับวัดอีกด้วย ซึ่งได้ปรากฏความตอนนี้และปรากฏนามของพระองค์ในจารึกซ่อมแซ่มพุทธคยาด้วย
นอกจากนี้แล้วมีภิกษุมหายานจากทางตะวันออกเฉียงเหนือของประเทศอินเดียหลบหนีอิทธิพลของศาสนาอิสลาม เพื่อมาขอความช่วยเหลือจากพระองค์ พระองค์ทรงให้ความช่วยเหลือพระสงฆ์เหล่านี้ โดยการสร้างวัดเล็ก ๆ ถวายเป็นที่พำนัก อยู่ระหว่างเจดีย์ชเวซีโกนกับหมู่บ้านมินดาตุ
ด้านความสัมพันธ์กับประเทศจีน ในปี พ.ศ. 1649 ทรงส่งคณะทูตไปยังเมืองไคเฟิง ซึ่งเป็นเมืองหลวงของจีนสมัยราชวงศ์ซ่ง จักรพรรดิจีนทรงให้การต้อนรับคณะทูตจากอาณาจักรพุกามเทียบเท่ากับทูตของอาณาจักรเจนละ ในรัชสมัยนี้จึงถือได้ว่าประสบความสำเร็จที่ทำให้พุกามเป็นที่รู้จักของดินแดนต่าง ๆ
พระเจ้าจานซิต้าถึงแก่สวรรคตในปี พ.ศ. 1656 ผู้ที่ได้ครองราชย์เป็นลำดับถัดไปคือพระเจ้าอลองสิธูซึ่งเป็นพระราชนัดดา (หลานตา) ของพระองค์
ในกลางปี พ.ศ. 2551 ทางพม่าได้มีการสร้างภาพยนตร์ชีวประวัติของพระองค์ ในชื่อเรื่อง "Kyansit Min" นับเป็นภาพยนตร์ในแบบสากลเรื่องแรกของพม่าอีกด้วย
เอเชียนมาร์เชียลอาตส์เกมส์
ตามมติสภาโอลิมปิกแห่งเอเชีย ในเดือนกรกฎาคม พ.ศ. 2552 เห็นควรให้ยุบรวมเอเชียนมาร์เชียลอาตส์เกมส์เข้ากับเอเชียนอินดอร์เกมส์ และเปลี่ยนชื่อการแข่งขันเป็นเอเชียนอินดอร์และมาร์เชียลอาตส์เกมส์ โดยเริ่มครั้งแรกในการแข่งขันเอเชียนอินดอร์เกมส์ครั้งที่ 4 ณ กรุงโดฮา ประเทศกาตาร์ ในปี พ.ศ. 2554
ประเทศที่เข้าร่วมแข่งขัน
สมาชิกทั้งหมด 37 ประเทศที่เป็นสมาชิกสภาโอลิมปิกแห่งเอเชียจะได้เข้าร่วมแข่งขันเอเชียนมาร์เชียลอาตส์เกมส์